S'liabste Kind vom Pettenkofer war de vo eahm selba definierte und mit Inhalt gfüllte Wissenschaft vo da Hygiene. Er håt olle beibracht, das de Hygiene a eignständiga Bereich vo da Medizin sei muaß. Ganz dumm war a natürlich a ned und håt scho gwusst das da scho de oane oda andre Mark zum macha is. Aus genau dem Grund, håt er a d'Industrie und de ganzen Grosskopferten ogredt, um a ganze Gsundheitstechnik aufzumbauen und si zum ausdenga. Vui davo is zum Beispui bei da Sanierung z'Minga hergnumma worden. Scho allawei, håt si da Pettenkofer fia de Chemie und de Physiologie begeistern kenna. So håt er beim Justus vo Liebig den Gallensäurenachweis gfundn und håt aa am Königlichen Hauptmünzamt z'Minga erfoigreich bei chemische Fragn zur Seit´n gstanden. 1844 håt da Pettenkofer Kreatinin entdeckt, a wichtigs Stoffwechslprodukt, des unsa Muskelgewebe braucht. Zuadem war er dro a Methodn zum entwickln, um Zement bessa oriarn zum kinna (1847); aa de Herstellung vo Leichtgas aus Hoiz (Hoizgas, 1851) geht auf sei Kapp´n. Mit´m Carl vo Voit håt er de Stoffwechselbilanzen entwickelt (des war so ummara 1860).